సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆసియా కప్‌లో ధోనీ కెప్టెన్సీపై అభ్యంతరం
2014లో టెస్టులకి రిటైర్మెంట్ ప్రకటించిన ధోని.. 2017 జనవరిలో వన్డే, టీ20 కెప్టెన్సీ బాధ్యతల నుంచి కూడా తప్పుకున్నాడు.
Samayam Telugu | Updated:
Nov 28, 2018, 05:38PM IST
భారత క్రికెట్‌లో మిథాలీ రాజ్‌పై చెలరేగిన వివాదం తారస్థాయికి చేరుకోగా.. ఇప్పుడు కొత్తగా మహేంద్రసింగ్ ధోనీ అంశం తెరపైకి వచ్చింది. దుబాయ్ వేదికగా ఇటీవల ముగిసిన ఆసియా కప్‌‌లో రెగ్యులర్ కెప్టెన్ విరాట్ కోహ్లీకి విశ్రాంతినిచ్చిన సెలక్టర్లు అతని స్థానంలో రోహిత్ శర్మ‌కి జట్టు పగ్గాలు అప్పగించారు. అయితే.. అఫ్గానిస్థాన్‌తో జరిగిన మ్యాచ్‌లో రోహిత్ శర్మ, శిఖర్ ధావన్ (వైస్ కెప్టెన్) రెస్ట్ తీసుకోగా.. అనూహ్యంగా ధోనీ చేతికి మళ్లీ జట్టు పగ్గాలు వచ్చాయి. కానీ.. అలా ధోని చేతికి మళ్లీ పగ్గాలు వెళ్లడంపై బీసీసీఐ పెద్దలు అప్పట్లో పెదవి విరిచినట్లు తాజాగా వెలుగులోకి వచ్చింది.
2014లో టెస్టులకి రిటైర్మెంట్ ప్రకటించిన ధోని.. 2017 జనవరిలో వన్డే, టీ20 కెప్టెన్సీ బాధ్యతల నుంచి కూడా తప్పుకున్నాడు. దీంతో.. జట్టు కెప్టెన్‌గా విరాట్ కోహ్లీ ఎంపికవగా.. వన్డే, టీ20ల్లో అతను లేని సమయంలో రోహిత్ శర్మ, టెస్టుల్లో రహానె జట్టు కెప్టెన్‌గా ఉంటున్నారు. కానీ.. అఫ్గానిస్థాన్‌తో మ్యాచ్‌లో రోహిత్, ధావన్ విశ్రాంతి తీసుకోవడంతో.. ధోనీ‌ని మినహాయించి జట్టులోని సీనియర్ క్రికెటర్‌కి ఎవరికైనా ఆ బాధ్యతలు అప్పగించాలని బీసీసీఐ పెద్దలు తొలుత సూచించారట. కానీ.. టీమిండియా మేనేజ్‌మెంట్ ధోనీవైపే మొగ్గు చూపింది. దీంతో.. బీసీసీఐ పెద్దలు కొన్ని రోజుల పాటు గుర్రుగా ఉన్నట్లు తెలిసింది.